Anna Lise Stray Sijthoff

Anna Lise Stray Sijthoff (født 24. juni 1926 i Arendal, død 9. mars 2008 i den Haag) var en norsk aviseier og advokat. 

Hun var datter av advokatene Christian Stray og Sigrid Stray og søster til fylkesmann Signe Marie Stray Ryssdal. Familien hennes eide Agderposten siden midten av 1930-tallet. Da Christian Stray døde i 1981, overtok hun vervet som arbeidende styreformann. Hun kjente avisa godt, ettersom hun hadde vært med i styret fra 1972. Hun var  engasjert i driften av Agderposten til sin død.Anna Lise Stray Sijthoff (1926-2008) - Minneord i Fædrelandsvennen 12. mars 2008 

Hun tok juridisk embedseksamen i Norge i 1949 og i Nederland i 1971. Siden arbeidet hun både i Norge og Nederland i en årrekke før hun studerte opphavsrett ved University of Chicago og i Storbritannia. Dette resulterte i flere bøker. 

I 2006 fikk hun Kongens fortjenstmedalje i gull.Tildelinger - Anna Lise Stray Sijthoff - kongehuset.no 

 Bibliografi 

 Rettsreportasjen 1968
 Opphavsretten. Lov om opphavsrett til åndsverk m.c. kommentert og supplert. 1989

Referanser

 Eksterne lenker 

Kategori:Norske advokater
Kategori:Norske sakprosaforfattere
Kategori:Kongens fortjenstmedalje i gull
Kategori:Personer fra Arendal kommune
Kategori:Fødsler i 1926
Kategori:Dødsfall i 2008